ועדת הפנים והגנת הסביבה, כנסת 25, פרוטוקול מספר 98, 2023-07-05 00:00

ארז מלול: בוקר טוב, אני פותח את הישיבה בעניין הצעה לסדר של חברת הכנסת אורית פרקש הכהן בעניין פרויקט כביש הברך, וגם חברת הכנסת צגה מלקו

ארז מלול:  אורית פרקש לפני שאני אדבר, תציגי

אורית פרקש הכהן: בוקר טוב אדוני יושב הראש, תודה על הדיון החשוב הזה

אורית פרקש הכהן:  אתה יודע שאני בדרך כלל פעילה בוועדות הכלכליות בכנסת, בוועדת הכלכלה, בוועדת הכספים אבל אני גם תושבת ירושלים

ארז מלול: ומגיעה גם לפעמים לוועדת חוקה

אורית פרקש הכהן: ומגיעה לוועדת חוקה כי שם זה תענוג פשוט צרוף, כן בהחלט

ארז מלול: אני מרגיש פה כמו היום נופש בדיונים לעומת שם

אורית פרקש הכהן: נכון

ארז מלול: אני חבר גם ועדה שם

אורית פרקש הכהן: אז באמת קודם כל תודה רבה על הדיון

אורית פרקש הכהן:  אבל בתור תושבת העיר ירושלים ומישהי שמתגוררת בשכונת בקעה, בעצם נחשפתי לסוגיה שקשורה לכביש הברך ולפארק המסילה בירושלים

אורית פרקש הכהן:  אני לא יודעת אם אתה יודע, אבל פארק המסילה בירושלים, וירושלים בכלל, ביחס לערים אחרות לא משופעת בלשון המעטה, באזורים ירוקים, באזורים שנותנים הרחבה לנפש לתושבי ירושלים, לא בצורה נאותה ביחס לגודל של העיר הזאת ולפוטנציאל שלה

אורית פרקש הכהן:  ופארק המסילה הוא פנינה בעיר, שהתפתח בשנים האחרונות, הוא מהווה מוקד משיכה תיירותי לאנשים מכל רחבי הארץ שפשוט באים ועוברים דרך הטבע בהליכה רצופה, פשוט דבר מדהים ביופיו, שאתה הולך באמצע העיר מתחנת הרכבת, אתה יודע איפה זה תחנת הרכבת ליד עמק רפאים באזור, באמת, של השכונה, אפשר לנסוע באופניים, אפשר ללכת

אורית פרקש הכהן:       אני בעצמי, אני מודה, אחרי ימים מאוד עמוסים בקריירה שלי לפעמים, כשאני רוצה להתפנק, אני לוקחת את הקטנה שלי, אנחנו הולכות ברגל עד מלחה

אורית פרקש הכהן:  הולכות ברגל יותר, ובעצם אתה מוצא איזו פנינה של טבע ואתה הולך יחסית בשטח ירוק בין מקומות מאוד מאוד יפים בעיר ירושלים

אורית פרקש הכהן:       מה שנחשפתי אליו זה ששיקולי התחבורה של העיר ירושלים עומדים לפגוע פגיעה משמעותית בפארק הזה ובתוואי שלו, שבעצם מחבר בין שכונות העיר ממזרח וממערב

אורית פרקש הכהן:  אני רוצה כאן לפרוטוקול להקריא את הפרטים שכתבתי בפניה לדיון הזה

אורית פרקש הכהן:       הפארק הזה באמת מהווה ריאה ירוקה בעיר שסובלת ממחסור בשטחים ירוקים, מוקד משיכה תיירותי להולכי רגל ורוכבי אופניים מכל הארץ

אורית פרקש הכהן:  שכונת תלפיות בעובר הפארק מאופיינת בצפיפות קיצונית ובפקקים בשל היותה מתחם מסחר, ובאמת הוועדה המחוזית לתכנון ובניה בירושלים פעלה לשילוב רכבת קלה באזור התעשיה שם בצורה שסמוכה לפארק, ועם זה, באמת אין לי בעיה

אורית פרקש הכהן:  אבל מה שיש לי בעיה איתו זה כשהגעתי לשם ראיתי בעצם קבלנים עובדים במרץ, ברגע זה ממש שאנחנו מדברים, ובעצם לא מסתפקים רק ברכבת, אלא בעצם חותכים וקוטעים את הרצף שקיים היום בפארק הזה, עם כביש, תקשיב לי אדוני יושב הראש, לא פחות, שיהיה עם ארבעה נתיבים

אורית פרקש הכהן:  כלומר בפארק עצמו מימין תרוץ רכבת קלה, שאתה יודע, זה גם יקלקל אבל זה באמת הכרח המציאות, חייבים רכבת קלה בירושלים, אבל מהצד השני גם חותכים את הרצף של כל הדבר היפה הזה

ארז מלול: זה יעלה לכם גם את מחיר הדיור שם על הדרך

אורית פרקש הכהן: אני לא בטוחה

אורית פרקש הכהן:  דרך אגב אני לא בטוחה, אם יורשה לי אני חושבת שדווקא הדירות והשכונות שסמוכות לפארק המסילה שהוא כל כך יפה, הערך שלהן יעלה ולא להיות סמוכות לכביש של ארבעה נתיבים

אורית פרקש הכהן:  הכביש הזה בעצם שקוטע את כל הרצף של פארק המסילה יהיה בן ארבעה נתיבים

אורית פרקש הכהן:  ואז מה עושים? כי בעצם חותכים את הרצף הזה שהיום משמש את הולכי הרגל ואת תושבי ירושלים ונותן להם אויר לנשימה

אורית פרקש הכהן:       מוסדות התכנון של עיריית ירושלים בהמלצת מהנדס העיר בעצם מה שעושים זה חותכים את הרצף של הפארק הזה ומה שיאלץ את כל המסלול הזה להפוך ולקבל גשר, יעשו גשר שמימינו תהיה הרכבת ומתחתיו ירוץ כביש של ארבעה נתיבים, ועכשיו כל מי שיצא להליכה באזור שקט ונעים, בעצם יצטרך לעלות על איזה גשר ואני לא יודעת כמה אדוני מכיר את ירושלים

ארז מלול: אני ירושלמי

אורית פרקש הכהן: מאיזו שכונה?     

ארז מלול: רמות

אורית פרקש הכהן: רמות

אורית פרקש הכהן:  שכונה יפה

ארז מלול: מאוד יפה

אורית פרקש הכהן: נכון, אז אתה אוהב את העיר בדיוק כמוני

אורית פרקש הכהן:  ובעצם הגשר הזה, אתה מכיר למשל את הגשר שאפשר ממלחה לעלות על גשר? זה כבר לא אותה הרגשה, זה לא ללכת על המסילה, שהרעיון הוא בעצם שאתה הולך באיזה תוואי, זה ללכת באוויר, בגובה, וזו הסיבה של הפניה שלי

אורית פרקש הכהן:       באמת, אנחנו בימים, אדוני יושב הראש, כל כך דרמטיים למדינת ישראל, עם החקיקה המשפטית, עם כל החקיקות בכנסת, עם דברים של יוקר המחיה, אבל בכל זאת היה לי חשוב, אחרי שחשפו בפניי את הדבר הזה, לבקש דיון, ואני מודה על הדיון, אני חושבת שהכנסת צריכה להידרש לנושא הזה

אורית פרקש הכהן:  כי בסוף תמיד תמיד מאזנים בין זה שצריך דירות במדינת ישראל, צריך רכבות, ובטח בתחבורה שאנחנו מפגרים בה בעשרות שנים, אבל לא ככה, ולא על הדבר הזה שאני חושבת שהוא דבר שאין לו תחליף בירושלים

אורית פרקש הכהן:  זה משהו שהוא מאוד מאוד מיוחד שאני לא מכירה כמוהו

אורית פרקש הכהן:       והבקשה שלי היא לשמוע למה אי אפשר? ושוכנעתי מהחבר'ה פה של התעוררות ועוד תושבים שאכפת להם, דרך אגב תושבי השכונה מאוד מאוד מתנגדים, כל התושבים בהיקף

ארז מלול: תכף נשמע אותם

אורית פרקש הכהן: כן

אורית פרקש הכהן:  ויש אפשרויות חוץ מלבטל את הכביש, אפשר להצר אותו ואז למנוע את הגשר

אורית פרקש הכהן:  ולי יש הרגשה שלא באמת מתאבדים, מה שנקרא, מתאמצים בכל הכוח, כדי לייצר פתרון שהוא לא הגשר תודה רבה

ארז מלול: תודה רבה

ארז מלול:  חברת הכנסת צגה מלקו

ארז מלול:  את גם ירושלמית?     

צגה מלקו: בעבר

צגה מלקו:  קודם כל אני מתנצלת, האיחור כי הייתי בוועדת נכי צה"ל , שר הביטחון נמצא שם

ארז מלול: שזה סופר חשוב

צגה מלקו: כן, באמת אני מתנצלת

צגה מלקו:  אני הצטרפתי ליוזמה או לרעיון

צגה מלקו:  קודם כל אני גרתי באותה שכונה כמעט 30 שנה, אני עברתי רק לאחרונה לצור הדסה, אז אני מכירה

ארז מלול: לעיר החדשה צור הדסה

צגה מלקו: אז כל ערב הייתי עושה שם הליכה

צגה מלקו:  וזה אזור באמת מהמם

צגה מלקו:  מה שאני התפלאתי, אתם יודעים היום כמעט אין מקום ירוק, אין פארק, זה כמעט כל העיר בטון

צגה מלקו:  אז מה שנשאר זה החלק הקטן הזה

צגה מלקו:  ולכן אני חושבת צריכים למצוא איזשהו פתרון יצירתי, לחשוב

צגה מלקו:  אי אפשר היום באמת להגיד אוקיי, להרחיב את הכביש, ופתאום את הפארק לבטל אותו

צגה מלקו:  ומי שבאמת לא מכיר את זה, תלכו תראו, זה מקום יפה, מאוד יפה

צגה מלקו:       אז אני לא יודעת מי הציע, אני לא בתחום, אני לא מבינה, אבל צריכים לחשוב איך להשאיר אותו? וגם להביא איזושהי יצירתיות איך נשאיר אותו בלי פוליטיקה חברתית, רפורמה משפטית, לילה לא ישנו, ישנו, הצבענו, זה לא קשור לפארק היפה הזה, צריך לשמור אותו ממש

צגה מלקו:       אז הייתי רוצה שמי שבאמת המליץ להרחיב את הכביש הזה, לוותר על הפארק הזה, צריך לחשוב חשיבה יצירתית ולהשאיר אותו

ארז מלול: תודה רבה

ארז מלול:  אדיר שוורץ, חבר מועצת העיר

ארז מלול:  בוקר טוב

אדיר שורץ: כן, בוקר טוב לכולם

אדיר שורץ:  בוקר טוב יושב ראש הוועדה

אדיר שורץ:  אני אדיר שוורץ, יושב ראש התעוררות, יושב ראש האופוזיציה בעיריית ירושלים

אדיר שורץ:  ואני כאן בשמם של למעלה מ-3,000 תשבים שחתמו על עצומה לשמירה על כביש הברך, חלקם, חלק מהפעילים הבולטים שלהם גם יש לנו את הזכות שהם איתנו כאן היום

אדיר שורץ:  אני מודה לחברת הכנסת אורית פרקש הכהן שהרימה את הכפפה וסייעה לנו להביא את הדיון הזה לכאן

ארז מלול: להודות גם לצגה מלקו

אדיר שורץ: ולחברת הכנסת צגה מלקו, סליחה

אדיר שורץ:  אני חושב שהדבר הזה חשוב, קריטי, שהכנסת תדע מה עושים בתקציבים, בתקציביה

אדיר שורץ:  בתקציבים שאתם החלטתם עליהם כאן בדיוני התקציב שמיועדים לתחבורה ציבורית

אדיר שורץ:  על ערך הפארק דיברה חברת הכנסת פרקש הכהן

ארז מלול: סליחה שאני מפריע, תקצר בזמן

ארז מלול:  אין לי בעיה רק חשוב לי לשמוע אחרים

אדיר שורץ: אין בעיה

אדיר שורץ:  על ערך הפארק כבר דיברה, פנינה ירושלמית יוצאת דופן שמאוד מאוד חשוב לשמור אותה

אדיר שורץ:  ברמה של ההיסטוריה התכנונית, כביש הברך, תב"ע שאושרה בשנות ה-60' אם אני לא טועה, שבעצם לא אפשרה לנו להתנגד לזה ברמה התכנונית במוסדות, אני חבר הוועדה המקומית

ארז מלול: רגע לא היו התנגדויות לתוכנית?     

אדיר שורץ: אולי בשנות ה-70'

ארז מלול: עכשיו?     

אדיר שורץ: עכשיו אי אפשר, כי זה הובא אלינו בשלב ההיתר

אדיר שורץ:  בעצם ההיתר היה אך ורק על הגשר עצמו

ארז מלול: אתה בטוח שלא היו התנגדויות?     

קריאה: לא היו, הגשנו התנגדויות רק על הגשר

אדיר שורץ: רק על הגשר, בגלל שהפארק אושר בשנות ה-70'

אדיר שורץ:  אני בעוונותיו נולדתי ב-1993 ולכן לא יכולתי להתנגד לפארק בשנות ה-70'

אדיר שורץ:  לגשר הגשנו התנגדויות, הליך שאתה מכיר, שנקרא 18 ז' וכו', עשינו מה שצריך

אדיר שורץ:  בשורה התחתונה היום הדחפורים כבר חופרים בקרקע ומקדמים במלוא המרץ כביש של ארבעה נתיבים כשנתיב אחד מתוכם מיועד כולו אך ורק כדי לשרת את הפרסה של הסופר של רמי לוי שם ולא את התושבים באופן כללי, ומבטא תפיסה תכנונית שבעיניי, לא במקרה, שנות ה-70'

אדיר שורץ:       היום כשמדברים בכל מקום על מיתון תנועה, ועל הליכתיות, ועל כל הערכים האלה שהם כל כך חשובים לנו כדי לייצר עיר שהיא אורבנית יותר טובה, ודרך אגב פארק המסילה הוא קונצנזוס בירושלים, הוא מחבר יהודים וערבים, דתיים וחילונים, שכולם נהנים ממנו כל אחד בדרכו ובדרכה

אדיר שורץ:       לקחת, בחשיבה כל כך מיושנת, להעלות את הולכי הרגל בגשר עם שיפועים בשמש הקופחת, ובכל זאת אנחנו במזרח התיכון למרות שבירושלים יש את מזג האוויר הכי טוב פה, הדבר הזה, הוא בעיניי עוול, בכיה לדורות

אדיר שורץ:       מה שאנחנו מבקשים, מה שאני מבקש כאן מחברי הוועדה, בעיניי עוד לא מאוחר לעשות לכביש הזה, לכל הפחות, דיאטה

אדיר שורץ:  לכל הפחות דיאטה

אדיר שורץ:  פארק המסילה עומד להיות קטוע בעוד כמה וכמה מקומות בגלל שהוא מסומן בתב"עות כדרך, אז הכי קל לגדוע אותו, עומד להיגדע באופן משמעותי גם לכיוון צומת אורנים במקומות אחרים

אדיר שורץ:  את הכביש הזה, כביש 34, כביש הברך, צריך לעשות לו לכל הפחות דיאטה, להצר אותו לכל הפחות לשני נתיבים, אם לא לוותר עליו לגמרי, למען העתיד, למען הילדים, למען המשפחות, למען תושבי ירושלים, למען שמירה על פארק המסילה, שאגב גם אותו צריך לעגן תכנונית

אדיר שורץ:  יושב פה מהנדס העיר, אני קורא לך בוא נקדם ביחד תב"ע פארק המסילה, שלא רק שתשמר ותעגן את פארק המסילה, תשמר אותו לדורות ותשדרג אותו

אדיר שורץ:  תודה רבה לכולם

ארז מלול: תודה רבה, מי זאת ענת?     

ענת מופקדי: שלום לכולם, שמי ענת מופקדי, אני ממלא מקום יו"ר מנהל קהילתי בקעה רבתי

ענת מופקדי:  יושב ראש הפורום האורבני בבקעה

ענת מופקדי:  אין לי אלא רק לחזור על דברים שנאמרו פה

ענת מופקדי:  יש פה איזשהו כביש שתוכנן לפני 30-40 שנים וכרגע לא הייתה לנו שום אפשרות לייצר תהליך שיתוף ציבור ולהביע את עמדתנו

ענת מופקדי:       דובר פה רבות על היתרון היחסי של הפארק הזה, אני רוצה להתייחס דווקא לחלק הצפוני של הפארק, יותר לכיוון צומת אורנים

ענת מופקדי:  לבוא ולייצר כביש כל כך רחב באזור הזה, הטענה היא פה לבוא ולסייע לתהליכי התחדשות עירונית שקיימים בשכונת גוננים

ענת מופקדי:  גם מתכנני התוכנית אומרים שלא צריך כביש כל כך רחב כדי לבוא ולהנגיש את התחבורה לחניות באזור הזה

ענת מופקדי:  כלומר, יש פה איזשהו תהליך שפוגע באמת בריאה הירוקה הכי משמעותית שיש בירושלים, ומה שאנחנו בסך הכל באים ומבקשים, תנו לנו כנציגי ציבור שכונתיים לבוא ולהביע את עמדתנו, כרגע הדלת סגורה בפנינו, אנחנו רוצים בסך הכל לשמור על הפנינה הזאת

ענת מופקדי:       כולם יודעים ממחקרים שגשר להולכי רגל בדרך כלל אנשים לא משתמשים בו לאורך הזמן

ענת מופקדי:  אז במקום לייצר פה איזשהו תהליך אורבני שפוגע בפארק הזה בואו נשמור עליו לטובת השכונה, וכן, צריך את הכביש הזה, אבל לא צריך אותו כל כך רחב, אין צורך בארבעה נתיבים

ענת מופקדי:  תודה רבה

ארז מלול: תודה רבה

ארז מלול:  רון נמצא פה? רון לרמן?         

קריאה: לא, ניתן לדרג המקצועי לדבר, הם החשובים פה

ארז מלול: בסדר טוב, יוסי סעידוב נמצא? בקצרה

יוסי סעידוב: שלום, בוקר טוב, יושב ראש המנהל הקהילתי בגוננים, תודה רבה לחברות הכנסת פרקש הכהן ומלקו על הדיון, תודה רבה לך אדוני יושב הראש

יוסי סעידוב:       שלשום בלילה נהרג הולך הרגל ה-12 בירושלים ב-11 החודשים האחרונים

יוסי סעידוב:  לפני שבועיים נהרג הולך הרגל ה-11 בשכונה שלי על מעבר חציה

יוסי סעידוב:  ירושלים מאבדת את הפרופורציות, היא מתמסרת לרכב הפרטי על חשבון הולכי הרגל, על חשבון התחדשות עירונית, על חשבון שטחים ירוקים, וכביש הברך זאת הדוגמה הבולטת ביותר למפגע הזה

יוסי סעידוב:       ירושלים וישראל סובלת מעודף רכבים פרטיים

יוסי סעידוב:  ישראל חולה, ובמקום לצמצם את השומנים, במקום למנוע מהחולה עוד המבורגר ועוד סטייק, מגיעה המערכת התכנונית ונותנת לו עוד כביש

יוסי סעידוב:  בבקשה, תשתמש עוד ברכב פרטי

יוסי סעידוב:  הכביש הזה לא יצמצם את עומסי התנועה באזור, להיפך, הוא יחמיר אותם, ולא רק שהוא יחמיר את עומסי התנועה אלא גם הוא יפגע בהולכי הרגל, וזו פגיעה ישירה בהולכי הרגל בשכונה שלנו בירושלים, ואנחנו מתנגדים לה באופן גורף

יוסי סעידוב:       לא רק זה, יש כאן חלופות מדהימות והזדמנויות חסרות תקדים לחלופות לטובת נושא התחבורה הציבורית

יוסי סעידוב:  תהיה במקום תחנת רכבת קלה שתוסיף עוד מאות הולכי רגל לאזור הזה

יוסי סעידוב:  למטה, 80 מטרים מתחת לאדמה יהיה חניון של רכבת ישראל

יוסי סעידוב:  במקום להפוך את החניון הזה לתחנת רכבת לנוסעים שתשמש את תלפיות, את הקטמונים, את בית צפאפא ותיקח את כל היתרונות של האזור הזה, ופשוט תגרום לכל האזור הזה לצמוח ולהפוך לפנינה ירושלמית, הכביש הזה מקדם פקק, מקדם תקיעות, ולכן אנחנו מצטרפים להצעה של אדיר שוורץ לקדם תב"ע לפארק המסילה ולשמור עליו לטובת הדורות הבאים

יוסי סעידוב:  תודה רבה

ארז מלול: תודה רבה

ארז מלול:  מהנדס העיר פה הוא יסכם ולכן תמתין בסבלנות

ארז מלול:  נועה גולדשמיט ממנהל התכנון

נועה גולדשמיט: אני אתחיל ואגיד שלא ברור לי כל כך ההקשר

נועה גולדשמיט:  אנחנו יושבים כאן בכנסת במקום הנכבד הזה מתקיים דיון על איזשהו פרויקט מאוד נקודתי ומאוד מקומי של עיריית ירושלים

נועה גולדשמיט:  אני חושבת שאם הכנסת תידרש לכל התארגנות ציבורית מקומית ככל שתהיה חשובה, אין לזה סוף

אורית פרקש הכהן: לא הבנתי את ההערה הזאת, סליחה

אורית פרקש הכהן:  אני חייבת להתערב

ארז מלול: הערה לא במקום

אורית פרקש הכהן: עם כל הכבוד, ההערה שלך היא באמת לא לעניין, ואם זה הלך הרוח שלכם אז לא פלא שהתושבים מרגישים שאין להם עם מי לדבר

אורית פרקש הכהן:  כי זאת הערה בתור עובדת ציבור, וגם אני הייתי עובדת ציבור, מה שנקרא פקידה, כמעט 20 שנים

אורית פרקש הכהן:  זאת הערה שמביעה גסות לב, עם כל הכבוד לך

אורית פרקש הכהן:  מה זה אירוע נקודתי? מה זה כביש נקודתי? לאנשים האלה הדבר הזה חשוב, ולכולנו הדבר הזה חשוב, ואת צריכה לבוא ולתת תשובות

אדיר שורץ: 3,000 תושבים חתמו על עצומה, זה נקודתי? כמה אנשים צריכים לחתום על עצומה כדי שנבין שזה חשוב?     

אורית פרקש הכהן: איזו חוצפה, אני בהלם מהחוצפה

אורית פרקש הכהן:  מה אני עושה פה, זה אירוע נקודתי, למה מבזבזים לי את הזמן? אקום בבוקר ואלך לעירייה

אדיר שורץ: להעלות את זה מ-3,000 ל-5,000? נעלה את זה ל-5,000 אין בעיה

ארז מלול: אורית

אורית פרקש הכהן: לא, תקשיב, ראינו הרבה דברים בוועדות בכנסת

ארז מלול: אורית אני לא רוצה להפוך את זה לוועדת חוקה

ארז מלול:  קבענו שלא הופכים

אורית פרקש הכהן: תאמין לי שזו לו ועדת חוקה

ארז מלול: אני גם לא הבנתי את ההערה הזאת, ולכן היועצת המשפטית יוצאת מגדרה

לירון אדלר מינקה: אני רק רוצה להעיר רגע למה שנאמר כאן

לירון אדלר מינקה:  ההליכים במוסדות התכנון הם הליכים במוסדות התכנון והם מתבצעים לפי הנהלים והדברים שקיימים במוסדות התכנון, אנחנו לא במקום הזה

לירון אדלר מינקה:  אבל המקום הזה הוא מקום של דיון ציבורי, והרבה פעמים מגיעים לכאן לשולחן בוועדת הפנים נושאים שונים שמתנהלים במוסדות התכנון ולציבור יש מה להגיד לגביהם

לירון אדלר מינקה:  כקיום של דיון ציבורי ולהעלות את הנושא על סדר היום אין פה שום מניעה, אננו לא מתערבים בהחלטות של מוסדות התכנון, אנחנו רק רוצים לקבל את ההתייחסות ואת המענה לצרכים הציבוריים שעולים

ארז מלול: תודה

ארז מלול:  חברתי אורית, אני באתי מש"ס, אני מטפל בפניות, אם תראי איזה פניות אנחנו מטפלים, לא משהו גרנדיוזי, פניות של האזרח הקטן, ויש פה אזרחים

ארז מלול:  אז באמת אני מציע תחזרי על הדברים אחורה ותתייחסי לטענות שהועלו פה

צגה מלקו: אני גם חושבת שאת צריכה לחזור בך

צגה מלקו:  אני בהלם מהדברים שלך

נועה גולדשמיט: אני רק אגיד, מדובר באמת בתוכנית שהתקדמה מול עיריית ירושלים, תוכנית בסמכות ועדה המקומית, היה דיון בהתנגדויות, אפשר גם להתקדם לוועדת ערר, וזה המסלול

ארז מלול: הם אמרו שלא היו התנגדויות

אדיר שורץ: לא לכביש, רק לגשר

נועה גולדשמיט: הכביש, כמו שנאמר, אושר לפני שנים רבות

אורית פרקש הכהן: אבל השאלה היא אם לא הגיע הזמן לעשות דיון על כביש הברך?     

ארז מלול: אורית אל תפגעי בדיון בסדר?     

אורית פרקש הכהן: סליחה

נועה גולדשמיט: אז אני אגיד בעניין הגשר עצמו, יש כאן שני נושאים מקצועיים, זה לעניין הגשר להולכי הרגל ושביל האופניים, ויש את הכביש

נועה גולדשמיט:  לעניין הגשר עצמו, בהינתן מסילת הרכבת הקלה שחוצה ב-90 מעלות את פארק המסילה ופונה מכיוון שכונת פארק, לצורך העניין לכיוון תלפיות, אין מנוס, הגשר הזה בעצם פותר את תנועת הולכי הרגל ומאפשר את המשך הולכי הרגל

קריאה: למה צריך לפתור את בעיית הולכי הרגל? הם הולכים מאוד יפה - - -     

ארז מלול: בבקשה לא להפריע, יש פה סדר

נועה גולדשמיט: אני אגיד שגם אני תושבת השכונה, גם אני משתמשת לרוב בשביל הזה, גם הילדים שלי מתקשרים אליי באמצע היום, אמא אנחנו קופצים לעין לבן על שביל האופנים, מכירה את זה מעולה, נהנית

נועה גולדשמיט:  ושוב, הפתרון הגשר הזה קודם כל פותר את הבעיה של הרכבת הקלה

נועה גולדשמיט:  וגם גובה הגשר נגזר מהרכבת הקלה ולא מרוחב הכביש

נועה גולדשמיט:  כי הרכבת הקלה, עם עמודי החשמול שלה, יש לה איזה גובה מינימלי שצריך לעבור אותו

נועה גולדשמיט:  אגב לפי מה שידוע לי, כן נשקל מעבר הולכי רגל מתחת תת קרקעי, כי שוב, השיפועים יותר מתונים

ארז מלול: את זה לא הוזכר, טוב שהזכרתם את זה

קריאה: זה לא פתרון

ארז מלול: לא להפריע

נועה גולדשמיט: - - - הוועדה המחוזית, הדבר הזה נשקל גם כן

קריאה: נועה, רכבת קלה לא מצריכה גשר

קריאה:  ברחוב יפו אין גשר

קריאה: רחוב יפו הוא רחוב עם פדיון העסקים הגבוה ביותר, הולכי רגל חיים לצד הרכבת הקלה

נועה גולדשמיט: מדובר פה בחצייה של הולכי רגל, תנועת אופניים די ערה, שממש חוצה - - - לאורכה לא במקביל

קריאה: גם רחוב יפו הוא די ער

ארז מלול: אבינועם, המשרד להגנת הסביבה

אורית פרקש הכהן: רגע סליחה אדוני יושב הראש, באנו כדי להבין

אורית פרקש הכהן:  אני לא כל כך הבנתי מה התשובה?     

ארז מלול: אז אדרבא, תשאלי

אורית פרקש הכהן: היא אומרת 'אני החלטתי', זה בסדר שהיא החליטה –     

ארז מלול: לא היא לא אמרה שהיא החליטה, לא, אורית

אורית פרקש הכהן: אבל מה את אומרת שאת לא רוצה לקיים דיון על הכביש עצמו כי זה כבר הוחלט, לא על זה הדיון

נועה גולדשמיט: בינתיים התייחסתי לגשר, עכשיו נעבור הלאה לכביש

נועה גולדשמיט:  לגבי הכביש, אצלנו בוועדה המחוזית מקודמות תוכניות השכם וערב לעיבוי וציפוף של העיר ירושלים פנימה מתוך ניסיון לא לצאת החוצה

נועה גולדשמיט:  אנחנו מכירים כולנו את הדיונים הציבוריים שיש על פתיחת שטחים פתוחים, יערות וכו', ואנחנו מנסים באמת במאמץ מאוד גבוה להצטופף פנימה, וכולם, אני חושבת, יודעים, שאחד הצירים שאנחנו עושים את זה – זה לאורך הרכבת הקלה

נועה גולדשמיט:  בכל מקום שעוברת רכבת קלה אנחנו משתמשים בזה כדי לצופף עוד יותר, וזה מאפשר לנו לצופף עם תקן חניה מופחת, וכן הלאה

נועה גולדשמיט:  ואנחנו באמת מתאמצים המון על הרכבת הקלה בכל ירושלים

נועה גולדשמיט:       אגב ספציפית פארק המסילה היה את המאבק שכולנו מכירים האם הרכבת תעבור בעמק רפאים או בפארק המסילה? הוועדה המחוזית בחרה להעביר את הרכבת בעמק רפאים מתוך העדפת פארק המסילה, ויש החלטה מפורטת מאוד ומנומקת, למעלה מ-100 סעיפים אני חושבת, שאפשר לראות שם כמה שהוועדה המחוזית, הפארק הזה יקר לליבה

נועה גולדשמיט:       הוועדה המחוזית אני יכולה להגיד שבתוכנית אב לשוכנת תלפיות היא מקודמת היא כבר מאושרת תוכנית האב, עם פוטנציאל, אמנם לא כל הפוטנציאל מתממש, אבל פוטנציאל של מיליון מטרים רבועים לתעסוקה ו-10,000 יחידות דיור חדשות

נועה גולדשמיט:  מדרום, לאותו כביש הברך אבל ממש צמוד אליו יש תוכנית של רמ"י עם 270 יחידות דיור, מתוכם 180 לשכירות לטווח ארוך

נועה גולדשמיט:       כל הפרויקטים האלה, ששוב, בסופו של דבר נועדו לצופף את ירושלים פנימה ולא לצאת החוצה, צריכים גם פתרון תחבורתי

נועה גולדשמיט:  עכשיו, אנחנו לא מקדמים היום את התחבורה הפרטית באותו קצב שקידמנו בשנות ה-60' וה-70'

נועה גולדשמיט:  הראייה שעד היום לא ביצעו את אותו הכביש, היום לאור הציפוף שאנחנו עושים יש צורך בכביש הזה, אנחנו חושבים שהוא חשוב כדי לאפשר מתלפיות, מכל האזור, עוד צירי תנועה פנימה והחוצה

נועה גולדשמיט:  גם רכבים פרטיים

נועה גולדשמיט:  אגב, זה אזור תעשייה עדיין, די גדול, גם משאיות וכן הלאה

נועה גולדשמיט:       ולכן א' שוב זה לא על שולחננו בגלל שמדובר בתוכנית שאושרה לפני שנים, אבל ככל וזה כן, העמדה המקצועית היא שאנחנו צריכים גם כניסה נוספת לתלפיות

אורית פרקש הכהן: ארבעה נתיבים אנחנו צריכים? באיזה כביש בתלפיות יש בו ארבעה נתיבים? דווקא שם צריך ארבעה נתיבים לצד הרכבת הקלה? אולי שמונה נתיבים? כי זה באמת האזור הכי עמוס בירושלים, ליד סופר רמי לוי

ארז מלול: היא רוצה לענות לך אורית

ארז מלול:  את רוצה לענות לה?     

נועה גולדשמיט: אני אגיד שאני מציעה שגורמי הביצוע יותר בעירייה יבדקו את הדברים האלה

ארז מלול: בדיוק, לזה אני רוצה להגיע

ארז מלול:  היה פה דיון, אורית, הקודם, שזה מעניין לעניין באותו ענין, אבל פה יש פחת אינטרסים

ארז מלול:  היה דיון הקודם על שיווק קרקעות במתחם הכפרי, וכל היישובים ושם הייתה טענה שהמנהל רוצה להכניס כסף למדינה

ארז מלול:  פה לפחות, הנקודה הזאת, אין פה שעיריית ירושלים רוצה 20 קומות ותושבים רוצים זה יכביד והכל

ארז מלול:  פה אין פה פן עסקי, יש פה פן באמת לטובת הציבור ככה אני מבין את זה, להקלה בעומס

ארז מלול:  גם אלה שבאים מבחוץ, גם לתושבים, גם לאזור התעשייה

ארז מלול:      יושב הראש הקבוע יעקב אשר לימד אותי כמה דברים, אחד הדברים שהוא לימד אותי פה, ונאור יסכים איתי, זה שאסור באיסור חמור להיכנס לדברי היו"ר

נאור שירי: באתי בדיוק להסכים איתך עכשיו אני רק מסייג

נאור שירי:  היו"ר יש לו דרך שהיא מתונה, בירידה ובעלייה

ארז מלול: אני הייתי בעלייה

נאור שירי: לא, היית בדיוק במבוא לעלייה

ארז מלול: טוב בואו נתקדם, אני חייב לסיים את הדיון ב-11:00

ארז מלול:  משרד להגנת הסביבה, יש לו? רוצה להוסיף? כן, תציג את עצמך?     

יואב בן צור: אבי בן צור מהמשרד להגנת הסביבה

ארז מלול: מה תפקידך שם?     

יואב בן צור: אני מתכנן המחוז במשרד, אני יושב בוועדה המחוזית

יואב בן צור:  אני חושב שנועה פירטה את העניינים של התכנון די הרבה, אין לי מה להוסיף בעניין הזה

יואב בן צור:  יש פה את הגורמים של משרד התחבורה, ככל שהם יוסיפו תוכנית חדשה, אני מבין שהנושא פה הוא להגיש כביש חדש מצומצם יותר, זו הבקשה של התושבים, של חברי הכנסת כאן

יואב בן צור:  ככל שהם יגישו תוכנית נדון בזה בוועדה המחוזית

ארז מלול: בסדר גמור

אורית פרקש הכהן: אני רוצה פשוט לחדד אדוני יושב הראש, בהמשך לדברים החשובים שאתה אמרת

אורית פרקש הכהן:  זה באמת לא סיפור של איזה רווח כסף או בצע כסף של העירייה ואתה יודע שאני גם מאוד מכבדת את ראש העיר משה לאון, אני חושבת שהוא אדם מאוד ראוי

ארז מלול: למרות שעוד לא התחלנו את מערכת הבחירות הוא היה ראש עיר מצוין

נאור שירי: התחלנו את מערכת הבחירות, בהמשך לאתמול, למרות שחושבים שבטבריה חושבים שלא התחילה מערכת הבחירות, התחילה מערכת הבחירות

ארז מלול: היא יודעת למה אני אומר את זה

ארז מלול:  הגישו בגץ או עוד לא?     

נאור שירי: הגישו בגץ

נאור שירי:  מזל שיש עוד בגץ כדי לעתור אליו

נאור שירי:  כי אתם פה רמת אטימות של איטונג

ארז מלול: אתה זוכר את ההתערבות שלי?     

אורית פרקש הכהן: מה, על טבריה?     

נאור שירי: שזה נופל? אתה רוצה לדבר על זה, אין לי בעיה

ארז מלול: בקיצור רציתי להגיד שבאמת יש כאן עניין שהוא לא קשור לבצע כסף, אבל אם אני יכולה להפנות אליכם שאלה, לאנשי המקצוע

ארז מלול:  כי מה שיש כאן זה אירוע שהבעיה שלו היא אחרת

ארז מלול:  זה נראה כאילו בעצם לפני עשרות שנים אישרו את אותו הכביש שעליו מדובר עם ארבעה נתיבים, ובעצם בד בבד התפתח פארק המסילה, קרה פארק המסילה

ארז מלול:  יכול להיות שהרכבת הקלה ואמצעי התחבורה האלה לא היו קיימים לפני עשרות שנים?     

ארז מלול: כן אבל נראה לך שהם לא דנו בתוכנית? לא, באמת

ארז מלול:  כאילו דנו, הם יגידו את זה, אבל אני יודע מה הם רוצים להגיד, אילו לא דנו עכשיו, אמרו וואו בואו נוציא

אדיר שורץ: אבל בשנות ה-70' לא היה שם פארק

אדיר שורץ:  בשנות ה-70' הייתה שם מסילת רכבת לא פארק, המציאות התכנונית היא אחרת

אורית פרקש הכהן: לא, אבל אדוני יושב הראש, וזה החידוד שלי, אם יורשה לי, אני בטוחה שאתה מבין הרבה יותר ממני בתכנון ובניה, אבל מה שאני רואה כאן זה סוג של אירוע מסוג אחר

אורית פרקש הכהן:  שבעצם לא הייתה הזדמנות לקבל מראה של כל התהליך הזה סביב

ארז מלול: בוא נשמע את המהנדס

אורית פרקש הכהן: כי מה קורה? בעצם על הכביש עצמו לא הייתה הזדמנות בכלל לקיים דיון במציאות של 2023-2022, כי זה כאילו כבר אושר לפני עשרות שנים, אז הם יכולים לדבר על הזנב של הכלב, על הגשר

אורית פרקש הכהן:  הם יכולים לקיים דיון ציבורי על הגשר, אני מבינה נכון? בעצם על האירוע המהותי עצמו נשללה מהם הזכות החוקית כי זה אושר, מה שנקרא, לפני מיליון שנה, וזה האירוע

ארז מלול: את מדברת על ההליך לא על התוצאה

אורית פרקש הכהן: כן, אבל מה יש פה? שבעצם ידיהם של תושבי השכונות ותושבי העיר כבולות מלטפל, הם הרי באים עניינית אדוני יושב הראש

אורית פרקש הכהן:  אם הם היו קיצוניים ואומרים תבטלו את הרכבת, תבטלו את הכביש

אורית פרקש הכהן:  מה שאני מחדדת שיש כאן שאלה

ארז מלול: אני רוצה שכל הגורמים ידברו, וחבל 

ארז מלול:  בקצרה צגה

צגה מלקו: אני חושבת, לפי דעתי, כמו שאדוני יושב הראש אמרת, המטרה של כולם באמת לטובת האזרח

ארז מלול: לטובת האזרח נטו

צגה מלקו: בדיוק, לטובת האזרח

צגה מלקו:  אבל פה צריכים לחפש איזושהי יצירתיות

צגה מלקו:  אני מכירה את המקום, אני גרתי ברחוב יוחנן בן זכאי, זה לידי ממש אני מכירה את המקום, באמת פנינה

צגה מלקו:  אבל לחפש משהו יצירתי, הציבור, לטובת הציבור נכון, אבל הציבור גם צריך את הפארק הזה, קצת הירוק הזה

צגה מלקו:  תחשבו על משהו

ארז מלול: תודה רבה

ארז מלול:  זוהר, כן תציג את עצמך

זוהר זולר: שלום וברכה זוהר זולר, צוות תוכנית אב לתחבורה ירושלים, אני מנכל הצוות

זוהר זולר:  הכנו מצגת קצרה של שלוש דקות אם תרצו

ארז מלול: בגלל קוצר הזמנים

אורית פרקש הכהן: לא, למה אדוני?, זה חשוב, הוא גורם המקצוע

ארז מלול: לא, מענין אותי לשמוע יותר מאשר מצגת

ארז מלול:  תשלח את המצגת לוועדה, הוועדה תשלח לח"כים וכל אחד יראה את זה בזמנו הפנוי

זוהר זולר: מצוין

זוהר זולר:  אני רוצה להתחיל דווקא באמירה ברורה מבחינתי לפחות, מחפשים חברות הכנסת דיברו על מיהו המתכנן? אז קודם כל האחריות היא שלי, אנחנו יוזמי התוכנית, אנחנו הגשנו אותה, אנחנו שמנו אותה על השולחן ואנחנו כל הזמן בוחנים את עצמנו האם אנחנו עושים את הדבר הכי טוב שאפשר, חד וחלק, בסדר? זאת אומרת התהליך הזה הוא תהליך המשכי, אין לו סוף, הוא כל הזמן מתקיים עם ציבור, בשביל ציבור, עם הרשויות השונות בוודאי ובוודאי

זוהר זולר:       אני רוצה לתקן שני דברים רק מבחינת הטקסט, אני מרגיש שאני הולך קצת בשדה מוקשים אז אני אשתדל לא להכעיס אף אחד כדי לעשות את הדבר הנכון ולהסביר אותו קודם כל, בסדר? אז ראשית, שמדובר בארבעה נתיבים כמו שחברות הכנסת דיברו, מדובר בשני נתיבים לכיוון, זה חשוב רק לציין כדי שנהיה באותו

אורית פרקש הכהן: זה ברור

זוהר זולר: הכל בסדר, רק שיש הרבה מקומות כאלה נוספים בתלפיות של שני נתיבים לכיוון, מרבית תלפיות בנויה כך עם שני נתיבים לכיוון

אורית פרקש הכהן: לא מרבית תלפיות בנויה ככה, ממש לא

אורית פרקש הכהן:  אני לא יודעת מתי היית לאחרונה בתלפיות אבל לא מרבית תלפיות בנויה ככה, ממש לא

ארז מלול: אורית זה לא הדיון עכשיו מה יש בתלפיות

אורית פרקש הכהן: אבל הוא אומר דברים לא נכונים, מהנדס העיר לא?     

ארז מלול: הוא לא מהנדס העיר

זוהר זולר: הנה מהנדס העיר והוא מאשר את דבריי אז הכל בסדר

זוהר זולר:  בשורה התחתונה, אני רוצה רגע לציין עוד פעולה אחת, ברור וברור וברור שסיפור של כביש הברך שיש שקוראים לו גם המשכו של כביש 34, זה השם המסודר שלו, דרך אגב הוא המשכו של כביש עמק רפאים, זה רק כדי להשלים את התמונה כולה

זוהר זולר:  התב"ע שלו, התב"ע של כביש הברך אושרה מזמן וכולם צודקים אבל היא נדונה עוד פעמיים נוספות, ואת זה לפעמים שוכחים

זוהר זולר:       כשאנחנו תכננו את המסילה הירוקה, את הקו הירוק בירושלים של הרכבת הקלה, גם אותו מקטע, אותו כביש ברך מופיע בתוכניות הסטטוטוריות של הקו הירוק וגם בקו הכחול

זוהר זולר:  זאת אומרת פעמיים בשתי תוכניות של רכבת קלה, כל הדרך כולה, לרבות הכבישים, שבילי האופניים, המדרכות וכו', מופיעות

אורית פרקש הכהן: אבל הפוקוס בדיונים האלה, אני מניחה, לא היה פארק המסילה, אלא סיפור הקו הירוק והקו הכחול

זוהר זולר: לא, ממש לא, הכל כולל הכלל כולל הכל

אורית פרקש הכהן: בסדר, זה לא בפוקוס ספציפי

זוהר זולר: לרבות גשרים ושיפורים שאנחנו עושים על מנת לשמר

זוהר זולר:  דרך אגב, עוד הנחת יסוד ברורה לחלוטין, אמר את זה יוסי סעידוב ידידי בצורה ברורה, ואני מסכים וגם אדיר אמר את זה קודם

זוהר זולר:  פארק המסילה חשוב, נקודה

זוהר זולר:  לכולם

ארז מלול: עם זה כולם מסכימים

זוהר זולר: בתור "האיש הרע" במירכאות כפולות, חשוב לי לציין את זה שאנחנו מאוד רגישים לנושא הזה גם כן

ארז מלול: אתה לא האיש הרע בכלל, ואתה עושה עבודה טובה

זוהר זולר: חשוב לצאת רגע ולהסתכל על תמונה מעט יותר רחבה במצגת שאני אשלח לכם גם כן תוכלו לראות את זה

זוהר זולר:  התמונה הרחבה אומרת שאותו ציר חדש לאזור תלפיות

זוהר זולר:  אזור תלפיות אסור להסתכל עליו כמו שהוא היום, צריכים להסתכל עליו כמו שעוד רגע מהנדס העיר ידבר עליו, שהצהיר, בעוד 10-20 שנים, מדובר על אזור תעשייה קלה ומסחר היום, שיהפוך להיות אזור מגורים, תעסוקה, מסחר, תעשייה, כל הדברים הללו גם יחד, כמעט פי שתיים ופי שלוש אולי אפילו של שטח בינוי, של שטח מבונה, אז אנחנו צופים פני עתיד

זוהר זולר:  כדי לעשות את זה אנחנו פותחים צירים נוספים לתלפיות כדי לאפשר גישה

זוהר זולר:  אבל, ההירארכיה השתנתה, כולכם צודקים, הולך הרגל מאוד מאוד חשוב

זוהר זולר:  זה, דרך אגב, כלי התחבורה הפופולרי ביותר בירושלים זה הולך הרגל כמובן

אורית פרקש הכהן: אבל גם יש רכבת שלא הייתה כשהכביש הזה אושר, וזה שינוי דרמטי גם

זוהר זולר: בהחלט

זוהר זולר:  ולכן זה מופיע אצלנו בתוכניות גם

זוהר זולר:  אבל בזה שאנחנו פותחים ציר חדש, אנחנו מאפשרים את הצירים הקיימים שמבזים לא במירכאות כפולות, מבזים את הולך הרגל, מדרכה של מטר וחצי בציר רחוב האומן

זוהר זולר:  רחוב האומן הוא ציר משני הצירים המרכזיים בתלפיות היום, מדרכות של מטר וחצי

זוהר זולר:  לא ראוי בעליל

זוהר זולר:  זה שאנחנו פותחים ציר חדש מאפשר לנו לשדרג "ציר ישן" במירכאות כפולות, ולשדרג אותו למודרני, כך שהמדרכות שם יגיעו ל-2

זוהר זולר: 5-3 מטרים עם צל     

אורית פרקש הכהן: לא הבנתי, כביש של ארבעה נתיבים יעזרו למדרכות ברחוב האומן? אני צריכה להבין מה שאתה אומר

זוהר זולר: בהחלט, התשובה היא כן, כי אנחנו נצמצם

ארז מלול: גם, בין היתר

אורית פרקש הכהן: אז הסיבה היא המדרכות ברחוב האומן? נשמע לי הסבר קצת אפס, אתה יודע

זוהר זולר: לא, זה תכנון תחבורתי

אורית פרקש הכהן: השאלה אם לא נכון אדוני, לפתוח פשוט?     

זוהר זולר: רק אשלים

זוהר זולר:  ולכן כשאנחנו מסתכלים על אותו כביש ברך, שאנחנו קוראים לזה דרך אגב רחוב צריך לזכור כי יש שם שביל אופניים חדש ויש שם מדרכות, ויש שם כביש, ויש שם רכבת קלה ויש שם צל, עצים כמובן, ויש שם - - -      

קריאה: אתם כורתים 45 עצים

ארז מלול: נו תמשיך

זוהר זולר: בכל מקרה, את כל הדברים הללו אנחנו עושים, אנחנו מתכננים רחוב שללם, ואנחנו מתכננים אותו בראייה כוללנית

זוהר זולר:  החציה האמורה, אני רוצה לציין וזה עוד דבר שלפעמים חומק מהעין

זוהר זולר:  קודם כל פארק המסילה כמו שאמרתי, פארק חשוב, נחצה היום באזור צומת אורנים, אנשים צריכים לעבור מעברי חציה בצומת אורנים, וגם שם אנחנו פותרים את העניין הזה באמצעות גישור מתון, דרך אגב עם שיפוע מתון, כדי לאפשר לאנשים לחצות אותו בשלום ובבטחה

זוהר זולר:  ברור וברור לחלוטין

זוהר זולר:       עכשיו, כשאנחנו מדברים על אזור הברך, החצייה, למה ברך דרך אגב? כי אותו כביש ורכבת עושים פניה של 90 מעלות, לכן המושג ברך בסדר? 90 המעלות הללו, החציה עצמה של פארק המסילה מתבצעת על ידי רכבת קלה ועוד שלושה נתיבים, לא ארבעה

זוהר זולר:  נתיב לכל כיוון ונתיב אחד שעושה פרסה כי אנחנו נותנים העדפה לרכבת קלה בצומת אחת לפני זה על מנת לפתור בעיה תנועתית, שלושה נתיבים

זוהר זולר:       כשאמרה חברת הכנסת הנכבדה אם אפשר, אז אולי לצמצם את הכביש, הוא כבר בתוצרתו המצומצמת ביותר הבאה בחשבון

זוהר זולר:  אדם יוכל להחליט, דרך אגב, אם הוא משתמש בגשר הולכי הרגל מלמעלה או שביל אופניים, או משתמש במפלס הקרקע במעברי חציה

זוהר זולר:  כמובן זה יישמר לטובתו, וזה יישמר לטובתו

זוהר זולר:       מילה אחרונה אני רוצה לומר, הגשר המתוכנן משדרג את המצב הקיים מבחינת רוחב שביל האופניים ורוחב שביל הולכי הרגל

אורית פרקש הכהן: של פארק המסילה?     

זוהר זולר: כן כן

זוהר זולר:  פארק המסילה מצומצם, שביל האופניים ושביל הולכי הרגל הוא גזור מהמסילה הישנה נכון? אז הגשר עצמו רחב יותר ואמור לתת רווחה גדולה יותר גם להולכי הרגל וגם להולכי האופניים

אורית פרקש הכהן: באיזה גובה הוא יהיה?     

זוהר זולר: ששה מטרים

זוהר זולר:  בגלל רכבת קלה

זוהר זולר:  הוא צריך לעלות מעל הרכבת הקלה

אורית פרקש הכהן: למה? אבל ברחוב יפו יש רכבת קלה, ואין שום גשר, לא הבנתי

אורית פרקש הכהן:  אפשר לקבל הסבר לזה?     

זוהר זולר: הגשר נועד כדי לגשר על כל החציה לרבות הכביש ולרבות הרכבת

אורית פרקש הכהן: זה לא קשור לרכבת , זה קשור לכביש

זוהר זולר: לרבות הכביש ולרבות הרכבת

אורית פרקש הכהן: אז זה לא קשור לרכבת, הגשר הוא בגלל הכביש

זוהר זולר: רוצה לומר שגם אם הייתה שם רכבת קלה, היה שם מעבר חציה עם רמזור

אורית פרקש הכהן: בסדר אבל לא היה גשר

אורית פרקש הכהן:  הגשר לא קשור לרכבת

זוהר זולר: רוצה לומר, אני מסיים במשפט הזה ברשותכם

זוהר זולר:  עכשיו ממכלול הדברים ראייה כוללת, ראייה של תלפיות צופה פני עתיד, ניסיון של פתרון של בטיחות וכו', התוכנית הזאת נוצרה כמו שהיא, והתוכניות עצמן נדונו כאמור, גם במסגרת הקו הירוק, וגם במסגרת הקו הכחול של הרכבת הקלה

ארז מלול: בסדר גמור

זוהר זולר: תודה רבה על ההזדמנות להסביר

ארז מלול: הסברת יפה ובבהירות

ארז מלול:  אחרון הנואמים

אורית פרקש הכהן: אם כך מה אתה חושב שנכון לעשות מול התושבים שמרגישים פה שקולם לא נשמע מסיבות טכניות שכביש הברך עצמו? או המהנדס

יואב בן צור: באותה מצגת שתישלח אליכם באחד השקפים מופיע ששיתוף ציבור מבחינתנו זה לא חסד, זו חובה

יואב בן צור:  אנחנו מחויבים בדבר הזה, ואנחנו עושים אותו

ארז מלול: רגע המהנדס, יש פה שתי תושבות יקרות שטרחו והגיעו, אנחנו ניתן לכל אחת דקה לדבר כי אנחנו ממש בלחץ של זמן, והמהנדס יכול לשפור אור ולהסביר את הדברים ביתר שאת

ארז מלול:  דנה?     

דנה הירשפלד: נעים מאוד אני דנה, אני תושבת השכונה

דנה הירשפלד:  אני רוצה להגיד שני דברים מאוד חשובים

דנה הירשפלד:  הדבר הראשון הוא שאני שומעת כל הזמן שהכביש נועד לשרת את התלפיות החדשה

דנה הירשפלד:  ואני חושבת שהאם בשביל שכונה חדשה שתיבנה אנחנו זורקים את השכונה הוותיקה? בונים שכונה חדשה, נוצצת, אזור תעשיה, מלא ארנונה, מלא בתים חדשים, בואו נזרוק את תושבי הקטמונים

דנה הירשפלד:       אני היום לתלפיות הולכת ברגל

דנה הירשפלד:  אני לא נכנסת לאוטו, אני אפילו לא צריכה אופניים, אני חוצה ברגל בכיף שלי

דנה הירשפלד:  אני לא עושה שום דבר באוטו

דנה הירשפלד:  המקום היחיד שאני נוסעת אליו באוטו זה קניון מלחה, כי כדי להגיע באוטובוס אני צריכה לחצות את הגשר המזעזע הזה, שזה לא הגיוני בכלל הגשרים האלה

דנה הירשפלד:  ולכן אני מרגישה שבעצם זורקים אותנו, תושבי השכונות, בשביל השכונה הנוצצת החדשה

דנה הירשפלד:       דבר שני אני רוצה להגיד שאני מרגישה שיש פה תקלה רצינית מאוד בתהליך שהיה לנו כאן, הגענו לכאן ואני שמחה על זה מאוד, אבל עד עכשיו היינו צריכים להגיע לפה כי לא הייתה אוזן קשבת בשום ערוץ, בשום ערוץ, ואנחנו מרגישים שאנחנו צריכים להילחם

ארז מלול: טוב, הוועדה תיתן את דעתה על זה

דנה הירשפלד: תודה רבה

ארז מלול: תודה על ההערה

ארז מלול:  יובל שלם

יובל שלם: שלום, תודה רבה לכל הנוכחים, אני גם תושבת השכונה כבר כמה שנים, אני גם גרה ברחוב בן זכאי, רציתי להוסיף כי הרגשתי שלא הייתה לזה מספיק התייחסות להליכתיות

יובל שלם:  יש עוד היבטים חוץ מאשר שהפארק יפה והפארק נעים והפארק מחבר בין אוכלוסיות, אבל חיים בשכונה אנשים מבוגרים, נכים, אני למשל מתניידת עם מקל הליכה ברגל, אין לי רישיון נהיגה, במקל הליכה ובקורקינט ובאופנים, ואני אשמח מחברי ועדת התכנון והמהנדסים, באמת, תסתכלו לי בעיניים ותסבירו לי איך יהיה לי ללכת ברגל במעלה הגשרים האלה?      אמרתם גשר של ששה מטרים, סליחה אבל לא מעניין אותי כמה הוא רחב

יובל שלם:  הגשרים האלה נמצאים באמצע מסדרונות רוח, הם יוצאים מסדרונות רוח מטורפים מעל האוטוסטרדות האלה, זה בגשם, זה בשמש, זה ברוח, זה רעש לא נורמלי, זה פשוט כאילו לקחת אוכלוסיות שלמות של ילדים, של אוטיסטים, של נכים, ופשוט תעלו על גשר - - -     

ארז מלול: אנחנו מזדהים עם השאלה שלך

ארז מלול:  באמת המוגבלויות פה

ארז מלול:  אבל אני בטוח שמשרד התחבורה יש לו גם אגף מיוחד וגם במכלול השיקולים

ארז מלול:  אבל לפני שמהנדס העיר יסכם את הדיון ואנחנו ניתן החלטה של הוועדה, נאור ידיד היקר, אני לא יכול שלא לשמוע אותך, אבל דקה

נאור שירי: אני יודע, בגלל זה היה מאוד חשוב לי

קריאה: עד מתי הדיון?     

ארז מלול: עד 11:00, יש מליאה, אני ירושלמי

ארז מלול:  - - - מובהק

נאור שירי: דקה, אני יודע, ולכן היה נורא חשוב לי לדבר

נאור שירי:  אז אני לא ירושלמי ואני מודה שלקראת הדיון גם ניסיתי להסתכל על המפות, אני מודה שלא הבנתי וגם אני חושב שזו קצת ציפייה לא, זאת אומרת לבוא ולדבר מקצועית אני לא רוצה לדבר מקצועית, אני רוצה שניה לדבר למעלה ולשאול גם את התושבים, תושבות, שנמצאות פה וגם את הגורמים המקצועיים

נאור שירי:       בעולם התכנוני של היום הוא שונה לגמרי, אני לא מתיימר להיות לא אדריכל ולא מהנדס ולא לראות תשתית של כבישים

נאור שירי:  אני חושב שיש משהו שכשמדובר על שיתוף ציבור במובן של שניה להסתכל על זה מלמעלה ולראות את הצרכים למשל של מישהי שהולכת עם מקל הליכה, ושיש איזו חשיבות מסוימת בנראות של המרחב הציבורי היום שהוא שונה לגמרי מפעם

נאור שירי:  פעם היו באים מתכננים תוכניות למעלה, יושבים בחדר, מסתכלים אומרים זה מה שאנחנו רוצים, מנסים לעשות את השיקולים המקצועיים בוועדות השונות, ועדות התכנון ולהסתכל מלמעלה

נאור שירי:  נעשה פה נגיד, שיתוף ציבור, זה חלק מתוכנית מתאר? וההשגות האלה שנעשו, כמה השגות שהיו במהלך שיתוף הציבור? כמה שיתוף הציבור היה נגיש?     

ארז מלול: נאור, אני מזדהה עם השאלות שלך, אבל ניתן למהנדס לדבר ענייני קצר וקולע, ומי שיפריע לו באמת יצא כי אין לנו זמן

יואל אבן: אז שלום לכולם, תודה רבה, תודה לוועדה שהזמינה אותנו ולציבור שאני נפגש איתם הרבה, אני אדבר על זה

יואל אבן:  וישי טלאור פה ממשרד התחבורה, וקובי ממילה אגף תשתיות והנדסה, וכל הצוות שעבד על זה

יואל אבן:  אז באמת תודה רבה על ההזדמנות לדבר

יואל אבן:  שמי יואל אבן, אני מהנדס העיר ירושלים, נעים מאוד

יואל אבן:       אני כן רוצה להתייחס לכמה דברים ויש לי מן תחושה לא נעימה שאני מרגיש שדווקא ירושלים שזאת העיר מספר אחת היום, אני חושב, תגידו אתם, אני חושב שכולם רואים את זה, בתחום התחבורה הציבורית, רכבות קלות, הסעת המונים

יואל אבן:  זו העיר הראשונה שיש לה רכבת קלה פעילה כבר 12 שנים, מעל 10 שנים, הזמן עובר מהר, שהיינו שותפים גם בהקמה שלה

יואל אבן:  כולל הארכה שתהיה כבר השנה, כולל הקו הירוק והקו הכחול ומדברים על טווח זמן של חמש שנים מהיום, 75 קילומטר של קו רכבת קלה פעילה, שאין אח ורע בשום עיר אחרת

יואל אבן:  אני מזכיר, נושא שבילי האופניים בירושלים עשה קפיצת דרך מטאורית

יואל אבן:  היום קובי, כמה קילומטרים של שבילי אופניים? 66 קילומטרים

ארז מלול: כבוד המהנדס, תתייחס

יואל אבן: אני חייב לתת את הרקע

יואל אבן:  הרקע מבחינתנו חשוב למה שאני הולך להגיד עוד דקה

ארז מלול: אנחנו חיים בירושלים פה, עובדים בירושלים ויודעים מה נעשה פה

יואל אבן: הרקע חשוב לי בשביל מה שאני הולך להגיד כרגע

יואל אבן:  כי אתם מבינים שאנחנו, בירושלים, ואני יושב עם הציבור ואני אגיד כמה שיחות אני עושה עם הציבור, וכמה ספציפית על הפרויקט הזה אני עשיתי אצלי במשרד, אני אומר לכם, הנושא של הליכתיות, שבילי אופניים, פארק המסילה שהוא בנפשנו, זה מונומנט בירושלים מבחינתנו, הוא חשוב לנו, הוא חשוב לנו בצורה שאי אפשר לתאר

יואל אבן:  הנושא הזה הוא בנפשנו, אז תבינו, שגם כשאני אומר את מה שאמרתי כרגע, ברור לכם שהשיקולים שאנחנו עשינו לטובת הכביש הזה, כביש הברך, עם כמות הנתיבים שקיימת שם, היא נובעת בדיוק מהשיקולים האלה, של הסעת המונים, הליכתיות, שבילי אופניים, תעבורה לא ממונעת

יואל אבן:  אני יכול לעשות לכם עכשיו נאום שלם של שלוש שעות, על מה שקורה בירושלים בהקשר הזה

יואל אבן:       עכשיו לגבי הפרויקט הזה, נתחיל מהנושא של הציבור כי אני מכבד מאוד ואנשים מכירים ומכירים אותי, בפרויקטים האלה באזור הזה עשיתי מספר שיתופי ציבור בלי קשר לתהליכים הסטטוטוריים, שבאו אליי, לא משנה זה היה בזום לא חשוב, על כביש הברך, על כביש 34, זה לא הנושא כרגע, לנסות להגיע למינימום שצריך

יואל אבן:  למינימום שצריך, בשביל עדיין לאפשר תעבורה מינימלית של רכב שכן קיים ומתנהל במרחב

יואל אבן:  תיסעו עכשיו לפריז או ללונדון, עדיין לא סגרו את הכבישים

יואל אבן:  יש את המינימום של המינימום שצריך

יואל אבן:       כל השיקולים שלנו נובעים רק מזה, כשצמצמנו את הזכות דרך מבחינתנו של כביש 34, הפכנו אותו לרחוב, לנתיב-נתיב לכל כיוון, בדיוק מהשיקולים האלה, כדי להרחיב את פארק המסילה, כדי לתת יותר הליכתיות, אלו השיקולים שעומדים בפנינו, אני חייב שתבינו את זה

יואל אבן:  כשבאו והציגו את הנתונים , תוכנית אב תחבורה שעושה עבודה מצוינת, הנתונים האלה לקחו בחשבון את ההפחתה למינימום שצריך לכלי רכב, למינימום

יואל אבן:  זה אומר שגם יש מספר מסוים תיאורטי אנחנו מורידים את זה למינימום כדי לעודד הליכתיות, לעודד שימוש בהסעת ההמונים

אורית פרקש הכהן: גשר בששה מטרים גובה מעודד הליכתיות? זאת השאלה, אני באמת שואלת

יואל אבן: כן, מאוד, אני אגיד את זה עוד שניה

אורית פרקש הכהן: מפני הקרקע ששה מטרים? זה גבוה מאוד

יואל אבן: אני אענה על זה עוד שניה

יואל אבן:  הנושא של עידוד הליכתיות הוא בנפשנו

יואל אבן:  הנושא של מה שצריך לעשות זה המינימום הנדרש

יואל אבן:  זוהר צודק, באזור תלפיות והתחדשות העירונית שלטובת הציבור אנחנו מדברים על אלפי יחידות דיור חדשות

יואל אבן:  רק בתלפיות זה 8,500 יחידות דיור, וזה לא לקחת את השכונה הנוצצת, כי אנחנו עושים אותו דבר גם בהתחדשות עירונית בשכונות עצמן לטובת הציבור, גם בכל הפרויקטים שמסביב האנשים בסופו של דבר, מדברים על התחדשות עירונית

יואל אבן:       עכשיו, לגבי סוגיית הגשר, תהיה חלופה גם למטה

יואל אבן:  כמו שזוהר אמר, יהיה ציר הליכתי ושביל אופניים למטה, ויהיה גם למעלה

יואל אבן:  הגשר נועד כדי לייצר בדיוק רציפות כזאת, כי בכל זאת פארק המסילה זה לא רחוב יפו בירושלים, ששם המהות של רחוב יפו זה מסחר, ואנחנו רוצים את האנשים על הקרקע, וגם פה אנחנו רוצים לראות את האנשים על הקרקע, פה יש עניין של תעבורה והרצון שלנו ושאנשים שפארק המסילה יהיה רציף

יואל אבן:  תהיה גם אופציה למטה

יואל אבן:       הסיבה שאנחנו עושים את הגשר הזה, כדי שתהיה רציפות של הפארק כי זה המהות שלו

יואל אבן:  אם ניקח את רחוב יפו כמשל, רחוב יפו המהות שלו זה רחוב מסחרי, שאמורים שאנשים יהיו על הרחוב, הרכבת הקלה הפכה את רחוב יפו למשהו אחר לגמרי ואני לא צריך לשווק את זה, אתם יודעים עד כמה, וזה המהות שלו, ולכן שם לא צריך גשרים ולא יהיו גשרים

יואל אבן:  אני לא אוהב גשרים

יואל אבן:       אני, במדיניות שלנו, זה לא שאני אוהב גשרים, אבל בגלל שבמקרה הספציפי הזה של פארק המסילה זה המהות שלו זה לגרום לאנשים לנסוע בשביל אופניים רציף, בשביל השיפוע שהוא לא יורגש מרוב שהוא יהיה שיפוע

קריאה: מה לא מורגש? 8%

יואל אבן: השיפוע שלו עדיין יהיה כזה שיאפשר רציפות כדי לצלוח את האזור של הרכבת והכל

יואל אבן:  תהיה אופציה גם למטה

יואל אבן:  אנשים יכולים לבחור לא להשתמש בזה, אנחנו לא מבטחים את השביל למטה

אורית פרקש הכהן: כן אבל מבחינת הטבע והמסלול, נכנסים לכביש של ארבעה נתיבים וכמה דקות אחרי זה גם למלחה כביש מאוד מאוד גדול

אורית פרקש הכהן:  זה כבר לא יהיה אותו דבר

יואל אבן: צריכים להבין שהשיקול של הגשר היה בדיוק לייצר

אורית פרקש הכהן: זה מה שיראו, כרגע אין שם כביש אדוני יושב הראש

אורית פרקש הכהן:  בעצם עושים מימין רכבת וחותכים משמאל כביש חדש

יואל אבן: עוד שניה אני אסיים

יואל אבן:  תאמינו ליאם אנחנו נוותר

יואל אבן:  אני רק אגיד לכם לגבי סוגיית הגשר, כי הנושא הזה הוא באמת מהותי, וגם אנחנו מאוד מאוד התלבטנו

יואל אבן:  היו אצלי 2-3 ישיבות על הנושא הזה של הגשר, כולל באחת הישיבות שאני לא רציתי ואמרתי אולי לא צריך את הגשר בשלב הראשון

יואל אבן:  רק כשהבנו את כמות השימוש של האנשים בפארק המסילה הבנו שהגשר הזה הוא בונוס

יואל אבן:  תאמינו לי, משרד התחבורה ישמח אם נחסוך את הכסף הזה, הגשר הזה עולה כסף

יואל אבן:       עכשיו לגבי הכביש, אמרתי שוב, הכביש, לאחר שיקולים תנועתיים למינימום שצריך, בהתחשב למעבר של הסעת המונים, זוהר זולר יגיד לכם את המספרים, כשאנחנו לוקחים בחשבון את המעבר האינטנסיבי של אנשים להסעת המונים, 75 קילומטרים של הרכבת הקלה

יואל אבן:  ושימוש הליכתי ושבילי אופניים, בדקנו את המספרים והבנו שאת המינימום שצריך, עדיין זה מחייב את אותו ציר

יואל אבן:  והציר הזה נשמע ארבעה נתיבים לכל כיוון נשמע יותר גדול מנתיבי איילון, אז זה לא

יואל אבן:  זה שני נתיבים לכל כיוון, וסלחי לי חברת הכנסת, אין היום רחוב בתלפיות שהוא לא שני נתיבים לכל כיוון, כאשר פה שני נתיבים רק שפה זה שניים ואחד

יואל אבן:  כאשר אחד מהם זה פרסה

יואל אבן:       הפרסה הזאת נובעת בשביל ייצר עדיפות לרכבת הקלה בציר אחר, זו הסיבה שיש את הפרסה הזאת

יואל אבן:  ולכן השיקולים התנועתיים נלקחו בחשבון מתוך עדיפות להסעת המונים, הליכתיות ושבילי אופניים, תאמינו לי שזה בנפשנו לא פחות משזה בנפשכם

ארז מלול: טוב חברים הודעת סיכום

ארז מלול:  אני מסכם את הדיון, דיון חשוב ובאמת טוב שהדברים נאמרו

ארז מלול:  לפני שאני אומר את הודעת הסיכום, נכון אנחנו צריכים להתנגד, זה ההליך הדמוקרטי, אבל לפעמים גם כשאתה מתנגד אתה צריך להביא פתרון עם זה

ארז מלול:  ואני משוכנע שמהנדס צעיר דאג ובדק למרות שהתוכניות היו

אורית פרקש הכהן: למה אתה משוכנע בזה?     

ארז מלול: אני אישית, מותר לי להשתכנע, אני אזרח

ארז מלול:  אני משוכנע שהוא בדק למרות שהתוכנית הייתה בשנות ה-60', בדקו את זה שוב, פתחו את זה כאילו התוכנית הוגשה עכשיו

ארז מלול:  ככה אני נראה לי

אורית פרקש הכהן: כל הנתונים מראים ההיפך

ארז מלול: בכל זאת אני אומר את הודעת הוועדה רואה חשיבות רבה בשימור על שטחים ירוקים ואיכות החיים של תושבי השכונות הסמוכים לפארק המסילה בירושלים

ארז מלול:  הוועדה קוראת למנהל התכנון, עיריית ירושלים, משרד התחבורה, לבחון את התוכנית לראות כיצד ניתן לצמצם את הפגיעה של הכביש המתוכנן בריאה הירוקה בעיר, תוך שמירה על בטיחות הולכי רגע ותושבי האזור וההתפתחות העתידית של כל האזור

ארז מלול:  אני ממליץ גם להיפגש שוב עם כל התושבים אפילו - - -      

קריאה: אפשר שזה לא תהיה המלצה? אלא שזה יהיה חובה שלהם לשמוע?     

אורית פרקש הכהן: הוועדה קוראת לה

ארז מלול: הוועדה קוראת, אני לא יכול לחייב חוקית, סטטוטורית

ארז מלול:  על מהנדס העיר לתכנן את האירוע, בתוך 60 יום, אורית 60 זה הרבה?     

אורית פרקש הכהן: 30 יום

ארז מלול: 30 יום יעדכן את הוועדה על כל מה שביקשנו, כל הדברים, ונשקול מה נדון בהמשך

ארז מלול:  תודה רבה, הישיבה נעולה